AJAKOHAST OTSE TAEVAST
Tere-tere!
Oleme täna Türgis
ja tegemas oma saadet "Ajakohast otse taevast" Efesoses.
On tore, et võime olla siin.
Efesos on suur linn ja seda ka kristlikus tähenduses.
Suurem osa ristiusust hakkas just siit edasi levima.
Lugedes Piiblist, Apostlite tegude 19 ptk'i, on öeldud,
et 2 aasta jooksul kuulsid kõik Aasia elanikud -
nii juudid kui ka kreeklased, Jumala Sõna.
Efesos oli tol ajal suur linn.
Võrreldes seda Soome linnadega,
siis meil on sama suur näiteks Tampere - pisut alla 200 000 elanikuga.
Efesoses elas 2000 aastat tagasi u 250 000 inimest.
Kusagil on isegi öeldud, et mingi aeg elas seal 400 000 inimest.
See sõltub nüüd ajastki,
sest eks meiegi linnades ole inimesi kord rohkem, kord vähem.
Kuid mõeldes Aasiale ja Türgile,
siis Piiblist on näha, et see ei puudutanud vaid Efesost.
Ilmutuse raamatus mainitakse kokku 7 erinevat kogudust eripaigus.
Ja siin Türgis olles plaanime need kohad ka läbi käia,
kuid nagu siis juba öeldud - täna oleme Efesoses.
Mõeldes nüüd siinpoolse Aasia ja selle 400-500 000 inimese peale,
siis 2 aastat olid ikka väga edukad.
Mitte Paulus polnud edukas, kuigi seda ka,
aga Püha Vaim oli see, kes oli edukas;
Jumala Sõna oli edukas,
Jeesus ise oli edukas,
nähes korda minemas seda, mille kohta Ta oli korralduse andnud,
et mindaks kõike maailma ja tehtaks kõigist Tema jüngrid.
Nad pidid seda kõike ikka väga õigesti ajama,
sest neil polnud ju autosid, telekaid ega midagi.
Võib-olla üks päev, kui juba taevas oleme,
saame neilt küsida nende edu saladusi
ja mine tea, ehk on vastuseks see, et:
"Olime edukad just seetõttu,
et meil polnud autosid, telekaid ja internetti
ja seetõttu ei saanud me ka oma aega neile kulutada.
Me ei pidanud midagi remontima ega kurtma kõrgete kütusehindade üle.
Tegime vaid seda, mis tarvis, nende vahenditega, mis meil olid
ja eelkõige Püha Vaimu abiga."
Mõtlesin lugeda Apostlite tegude 19 ptk'st,
mistõttu kui sul on Piibel käepärast, ava see koos meiega.
Õpi oma Piiblit praktiliselt kasutama, joonides seal alla teatud kohti
või tehes servadele märkmeid, et asjad jääksid paremini meelde.
See ju ongi kogu asja tuum -
ammutada seda sõna nii oma meeltesse kui südamesse.
See kõik käib algul meelte kaudu - me loeme midagi ja saame sest' aru.
Ühelt Etioopia eunuhhilt küsiti kord, kas ta ka mõistab, mida ta loeb?
Ehk siis, me peame mõistma, mida me loeme.
Ühtlasi võime olla tänulikud Jumalale, et meil on võimalik lugeda Piiblit;
et meil on erinevaid Piibli tõlkeid, mis aitavad meil mõista Jumala Sõna.
On tõsi, et algul lugedes, omistame info mõistuse kaudu,
aga samas läheb see ka südamesse, tehes oma töö kogu me elus.
Nii et kasuta aga julgelt oma Piiblit!
Samas leiame sealt alati midagi uut!
Isegi, kui oleme lugenud oma Piiblit juba mitmeid kordi - alati on midagi uut!
Nii on.
Siinkohal pean tunnistama,
et kasutan Piibli lugemiseks üsna tihti ka oma nutitelefoni.
Samas aga kogen, et midagi läheks nagu kaotsi,
kui ei saa reaalselt lehti keerata ja sinna ka teatud märkmeid teha.
Nii et seetõttu oleks oluline mitte loobuda paberkandjal Piiblist,
vaid siiski kasutada ja uurida sedagi.
Apostlite teod 19:1
"Kui Apollos oli Korintoses, sündis, et Paulus käis läbi ülamaakonnad
ja tuli alla Efesosse ja leides sealt mõned jüngrid."
Siin on siis näha, et Paulus oli oma misjonireisidel
ja oli alustamas oma 3-nda misjonireisiga.
Kokku oli neid üldse 4, aga tavaliselt räägitakse vaid kolmest.
Nii et ta oli teel Iisraelist, aga seekord mitte laevaga,
vaid üle mägede ja läbi ülamaakondade,
jõudes tänapäeva Türki ja liikudes sealt edasi Läände.
Jõudes Efesosse, kohtas ta seal hulka jüngreid,
kes kahjuks ei teadnud suurt palju midagi.
Nad olid saanud teatud määral õpetust, kuid polnud veel ristitud.
Tõsi küll, nad olid omal ajal saanud ristitud Ristija Johannese poolt,
kuid millesti enamast nad väga ei teadnud.
Nii et Paulus küsis neilt:
Kas te võtsite vastu Püha Vaimu, kui te saite usklikuks?”
Hiljem me näeme, et neid jüngreid oli algul kokku 12.
Kui Paulus tuli, siis ta pöördus esmalt juutide ehk sünagoogis käijate poole.
Ta ise oli ka juut ja juudid võtsid juute hästi vastu.
Nii et nii Paulus, Barnabas kui mitmed teisedki
omasid häid võimalusi rahvale Jumala Sõna kuulutamiseks.
Nii et see oli igati tavapärane, et nad pöördusid juutide poole.
Me teame nii tänase päeva info kui piiblitekstide põhjal,
et Efesoses oli juudi sünagoog.
Tänapäeval viiakse läbi mitmeid väljakaevamisi
me selja taga näha olevas vanalinnas.
Sealt on leitud palju väärtuslikke leide, ainult et sünagoogi veel mitte.
Samas nad usuvad,
et mida enam nad kaevavad, seda kindlamini selle ka leiavad.
Tänaseks on olukord palju muutunud,
aga tol ajal tuldi Efesosse paljuski ka laevadega.
Nüüdseks on veetase oluliselt langenud - ehk 10 meetrit või enamgi,
aga üsna palju siiski, viies veetaseme palju madalamale.
Kuid nad jätkavad kaevamist ja küllap leiavad ka sünagoogi,
mis siin kord kunagi oli.
Kuid Paulus läks juutide juurde ja nende 12 juurde, kellest siin juttu.
Vanasti oli nii, et sünagoogi pidamiseks pidi koos olema vähemalt 10 inimest.
Seetõttu oli neid piisavalt palju, aga nad polnud asjast eriti teadlikud.
Seetõttu Paulus küsiski nende käest:
"Kas te võtsite vastu Püha Vaimu, kui te saite usklikuks?”,
mispeale nemad vastasid: Me ei ole kuulnudki, et Püha Vaim on.”
Seega nad olid saanud üsna pinnapealset õpetust.
Samas olid nad siiski usus, sest Paulus küsis nende käest:
Kas te võtsite vastu Püha Vaimu, kui te saite usklikuks?”
Ta poleks midagi sellist küsinud, kui poleks arvanud, et nad on usus.
Nii et nad olid uuestisündinud; Jumala lapsed ja Jeesuse järgijad,
aga samas väga algsel tasemel, teadmata millestki enamast.
Nii nad siis ka ütlesid, et ei tea Pühast Vaimust midagi.
Pauluse käest nad siis kuulsid ja said teada,
et Püha Vaim on kõigile kättesaadav ja on võimalik võtta Ta oma ellu vastu,
kus iganes ja millal iganes,
uskudes, et kui Jumal teeb oma tööd, külvab Ta ka oma usu meisse.
Sest me usk tuli kuuldust, kui keegi rääkis meile Jeesusest
ja usk sündis ning hakkas elama me südameis.
Nii et kui me võtsime Jeesuse vastu oma Issandaks, saime ka päästetud.
Samal moel on ka Püha Vaimuga.
Me kuuleme Temast ja seeläbi kasvab ka usk,
et Püha Vaim on antud mitte vaid teistele, aga ka meile.
Mitte vaid mu naabrile, aga ka mulle;
mitte vaid mu sugulastele, aga ka mulle;
mitte vaid mu kogudusekaaslastele, aga ka mulle.
Loodetavasti sul on oma kogudus, kus sa käid
ja kus võid kogeda Jumala tööd, liikumist ja Püha Vaimu mõju.
Ja siis ongi ehk vahel kerge mõelda, et mida küll neil on, mida mul pole?
Ja miks neil on see, mida mul pole?
Kuid see on vale arusaam!
Jumal annab oma Vaimu meile kõigile; igale ühele meist!
Nii et ole vaid avatud ja võta see vastu, tehes ruumi Jeesusele
ja kutsudes Püha Vaimu enese üle, täitma sind.
Kui nüüd mõelda sellele, et 2000 aastat on läinud,
aga juba tol ajal võidi minna, ükskõik, kuhu.
Paulus tuli siia paika, kus praegu oleme.
Kuid nad võisid liikuda, kus iganes.
Kristlasi leidus kõikjal!
Tõsi küll, tänapäeval enam kui mõned sajad aastad tagasi,
kuid kuhu iganes me ka täna ei läheks - olgu Soomes, Rootsis, Eestis,
Venemaal või kus iganes; Inglismaal, Hispaanias, Ameerikas jne. -
sealt kõikjalt leiab kristlasi!
Ka neid, kes on võtnud vastu Püha Vaimu,
nii nagu Paulus selle kohta küsis.
Nii et ristiusk on levinud ikka täiega.
Kui mõelda sellele, et alguses oli neid vaid 12...
Olen vahel ikka heitnud nalja selle üle, kas või kui kindlad need 12 olid?
Sest selge on see, et mitte kõik neist polnud suutelised
olema kaasas koguaeg.
Kuid milline vägi see nende kaudu vabanes!
Ja milline innukus, millega nad seda sõna levitasid!
On tõsi, et kõige esmane algus sündis Jeruusalemmas ja Iisraelis;
Galileas, Juudeas ja Samaariamaal, kus kõik algul levima hakkas
ja hiljem üle maailma liikus.
Tähelepanuväärne on see,
et kõik Jeesuse jüngrid ja apostlid läksid eri teidpidi,
levitades evangeeliumi.
Ja kõik, peale Johannese, surid märtrisurma.
Osad ristilööduna ja pea alaspidi rippumas.
Nii et nad maksid hinna selle eest, võttes asja väga tõsiselt.
Ühtlasi aga võtsid nad vastu ka kogu väe ja võime,
mille Jumala Sõna ja Püha Vaim neile andsid,
et nad olid võimelised täitma Jeesuse käsku.
Tahame siinkohal tänada teid nii eestpalvete kui rahalise toe eest.
Soovides jätkuvalt toetada TV7 tööd, helistage 900 7000 (7 eur). Täname!
Paulus on jüngrite pärast vähe mures ja küsib:
Millesse siis teie olete ristitud?”
Nad vastasid: Johannese ristimisse.”, sest see oli ainuke, mida nad teadsid.
Kuid Paulus ütles, et nüüd on uus aeg; Jeesuse aeg.
Johannesel oli oma aeg ja tähendus ning selles polnud midagi halba.
Kuid nüüd on tulnud midagi enamat; tulnud see, kes pidi tulema.
Ristija Johanneski ootas Jeesuse tulekut,
teades, et mitte tema polnud Messias, vaid Tema eelkäija,
kes sillutas teed ja avas vaimseid asju, et tundlikkus nende suhtes võis kasvada.
Nii et kui Jeesus tuli, oli Tal võimalus täiega esile astuda.
Seega enam polnud Johannese, vaid Jeesuse aeg,
mispeale Paulus ütles jüngritele,
et nad peavad saama ristitud ja ristitud Jeesusesse Kristusesse.
See oli viis, kuidas astuda tõelisse ellu ja saada osa Temast, kes oli elu.
Johannes oli küll Temast tunnistaja, kuid Jeesus on tegelik tee, tõde ja elu,
mistõttu on äärmiselt oluline, et meil kõigil on isiklik hetk
või enamaidki hetki, mil' avada end Jeesusele.
Ja kuigi me oleme ühest küljest juba Jeesuse vastu võtnud,
võtame me Teda jätkuvalt vastu.
Sest sellest, et me Ta 45 aastat tagasi vastu võtsime, ei piisa.
Me võtame Teda ikka ja jälle vastu, uuendades pidevalt oma suhet Temaga.
Mõeldes ka armulaua peale,
siis me sööme sellest leivast ja joome sellest karikast selleks,
et kuulutada ühest küljest Jeesuse surma,
aga samas kinnitada sedagi, et usume Temasse ja võtame Ta vastu,
nii et Ta saaks jätkuvalt kasvada meis
ja muuta meid aust ausse ja väest väesse.
Kui siis need jüngrid ristimisele läksid, saades ristitud Jeesusesse Kristusesse,
pani Paulus oma käed nende peale ja Püha Vaim langes nende üle.
Nad hakkasid rääkima võõrastes keeltes ja prohveteerima,
Jumala vägi tuli nende üle
ja nende 12 kaudu hakkas ristiusk levima väga kiiresti.
Räägime selles saates ristiusu erinevatest etappidest,
aga sellestki, kuidas Paulus hakkas aktiivselt tegutsema,
olles selles igati edukas.
Ka meie võime olla selles edukad, kui valime õige tee, ehk siis:
me tuleme Jeesuse juurde, võtame Ta vastu,
laseme end ristida ja avame end, et Püha Vaim võiks tulla me üle
ja anda meile oma väe,
et võiksime elada ja toimetada nii Jeruusalemmas,
Juuda -ja Samaariamaal kuni maailma otsteni välja.
Aga palvetame nüüd.
Usun, et on äärmiselt tähtis,
et anname igas saates võimaluse tulla Jeesuse juurde
ja anda oma elu Talle.
Nii et kui sa seda veel teinud pole, tee seda täna, korrates meie järel.
Tee seda kogu südamest ja sa koged, kuidas Jeesus kingib sulle elu,
mis tuleb otse ülalt ja on mõeldud just sulle.
Palu nõnda:
Jeesus Kristus,
ma tahan tänada Sind,
et kutsud mind täna.
Ma võtan selle kutse vastu
ja ütlen Sulle, Jeesus:
tule mu südamesse,
kingi mulle uus elu
ja täida mindki
oma Püha Vaimuga.
Lase mul kogeda,
kuidas Sinu Vaim mind täidab
Sinu enda väega.
Tänan Sind Jeesuse nimel, Issand,
et minu tunnistuse läbi
on Jeesus minu Issand
ja mina Jumala laps.
Aamen.
Jumal õnnistagu sind!
Tahan kuulutada sulle, et kui palusid selle palve täna,
tuli Jeesus su ellu
ja on nüüdsest su Issand.
Sa oled uus loodu Kristuses -
kõik vana möödas ja uus on sündinud.
Sa oled Jumala laps,
mistõttu täna Jumalat selle eest ja räägi sellest teistelegi.
Ole õnnistatud ja näeme taas nädala pärast!
Kõike head!
Tõlge: Anne-Ly Raukas